

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL grupių VEIKLOS SUSTABDYMO lopšelyje-darželyje „obelėlė“**

Nr.

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ 3.2 papunkčiu, Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo, patvirtinto Klaipėdos miesto savivaldybės tarybos 2016 m. gegužės 26 d. sprendimu Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“, 14.2.1 papunkčiu ir atsižvelgdamas į Klaipėdos lopšelio-darželio „Obelėlė“ direktorės Astos Vainiūtės 2021 m. kovo 5 d. raštą Nr. SI-2 „Dėl ugdymo ir vaikų priežiūros proceso sustabdymo Klaipėdos lopšelio-darželio „Obelėlė“ ikimokyklinio ugdymo „Bitučių“ ir „Drugelių“ grupėse“:

1. Stabdau Klaipėdos lopšelio-darželio „Obelėlė“ ikimokyklinio ugdymo grupių „Bitutės“ ir „Drugeliai“ veiklą dėl to, kad asmenys, turėję sąlytį su sergančiu COVID-19 asmeniu, privalo izoliuotis nuo 2021 m. kovo 8 d. iki 2021 m. kovo 14 d., nemokant minėtų grupių ugdytinių tėvams atlyginimo už maitinimo paslaugą minėtu laikotarpiu.

2. Pavedu Astai Vainiūtei, Klaipėdos lopšelio-darželio „Obelėlė“ direktorei, su šiuo įsakymu supažindinti šių grupių darbuotojus, vaikų tėvus (globėjus, rūpintojus) ir atlikti kitus veiksmus, susijusius su grupės veiklos sustabdymu, Lietuvos Respublikos darbo kodekso ir kitų teisės aktų nustatyta tvarka.

|  |  |
| --- | --- |
| Savivaldybės administracijos direktorius | Gintaras Neniškis |